
Mae gwïthennen Glo Caled, neu Glo Carreg (fel ei elwir hefyd) De Orllewin Cymru yn ymestyn o ardal Gydweli yn y de, i fyny Cwm Gwendraeth ac ar draws i Ddyffryn Aman ac ar draws pen dyffrynnoedd a chymoedd Nedd, Dulais Tawe ac Afan yn y dwyrain. Mae hefyd yn ymestyn ar draws Bae Caerfyrddin mewn stribed trwy Sir Benfro ac allan i Fôr Iwerddon. Mae’r ardal i’r dwyrain o Fae Caerfyrddin yn un unigryw iawn hyd yn oed heddiw. Er bod olion ffisegol y diwydiant wedi cael eu dileu erbyn heddiw, mae olion y diwydiant dal i’w gweld yn gymdeithasol, yn ieithyddol ac yn wleidyddol.

[image: image1.jpg]UTH WALES COAL FIELD

“
4G RALIAYS AXD POSITIONS OF PORTS. "’ e,
Scce 3 Mia 1o ra o ¥




Fig.1(Bramwell)

 Pwrpas y papur yma yw dadansoddi effaith twf y diwydiant ar draws yr ardal. Byddaf yn canolbwyntio ar ardal Cwm Gwendraeth yn benodol, gan fod gen i wybodaeth uniongyrchol am yr ardal ac atgofion teuluol gan gyn gweithwyr glo'r ardal, ac yn wir, rwy dal i fyw a gweithio o fewn y Cwm.  Archwiliwn i ddechreuadau’r diwydiant a’r hyn a yrrodd twf y diwydiant. Edrychwn ar lafurlu'r ardal cyn ac ar ôl y cynnydd yn y diwydiant.  Fe archwiliwn i weld a oedd mewnfudant i’r ardal, ac os oedd, sut oedd y mewnfudwyr yma yn wahanol i’r mewnfudwyr a ddaeth i weddill maes glo De Cymru a’r ardaloedd diwydiannol eraill yn Ne Orllewin Cymru. Archwiliwn i mewn i’r effaith, a chafodd mewnfudiad i’r ardal ar yr iaith, crefydd a diwylliant.  Edrychwn ar ddylanwad perchnogion y gweithfeydd ar yr ardal ac ar y llafurlu a’i theuluoedd, yn ogystal â thai a chartrefu’r gweithlu ar draws y cyfnod.
Archwiliwn ar yr effaith a chafodd ymagwedd y perchnogion ar wleidyddiaeth ac ymddygiad y gweithlu o fewn yr ardal a’r dylanwadau allanol a chafodd effaith arnynt hefyd.

Mae mwyngloddio am lo yn yr ardal y mynd nôl canrifoedd lawer. Yn ôl Treharne
 fe wnaeth John Leland ysgrifennu a gwneud sylw ar y gwahanol fath o lo yn ystod ei ymweliad a’r ardal yn 1536:
 “At Llanethle a village of Kidwilli Lordship a vi miles from kidwelly the inhaditants dig colles ells scant in Kidwelly Land. There be ii maner of these coles. Ring Coles for Smith be blowid and watered. Stone Coles be sometimes watered but never blowen For blowing extinguishit them. So that Vendwith Vaur coles be Stone Coles. Llanethle Coles Ring Coles.”
Yn ôl Griffiths
,  ysgrifennodd George Owen, Henllys ddeiseb at Y Frenhines Elisabeth yn 1589 yn erfyn arni i ddefnyddio Glo Caled Sir Benfro:
“Pembrokeshire Coale is called Stone-Coale for the hardness therefor, and is not noysome for the smook nor loathsome for the smell as Ring-Coale is whose smook annoyeth all things near it” 
Mae Treharne2 hefyd yn ysgrifennu am y dystiolaeth gan Gerard Bromley a fynegodd yn ei Stent o Arglwyddiaeth Cydweli:

“We say that there are coals founde wrough and digged in the say’d common called Mynith Mawre, the use whereof the said tenants of the sayd commote and those whos estate they severally have in and to theare respectively had for all the tyme whereof the memory of man ys not to the contrary for necessary ffyre and burning of lyme as parte of their ffreehold and appurtenante to theire sayd severall tenements.”
Mae’n mynd ymlaen i esbonio fod y gwythiennau o ardaloedd Cross Hands a Gorslas yn cael eu cloddio o byllau bychan gan denantiaid er mwyn llosgi yn eu tai ac i losgi calch yn yr odynnau o amgylch Foelgastell a Banc Y Llyn.
Er nid oes tystiolaeth bendant am byllau glo yn benodol, mae’r ffaith fod yr ardal o amgylch Gydweli ei hun wedi bod yn ganolfan ar gyfer llosgi calch, yn awgrymu bod ffynhonnell barod o lo caled ar gael. Mae Hughes
 yn sôn bod y cyfeiriad cyntaf tuag at odynnau calch yr ardal yn ‘Llyfr Cofnodion Corfforaeth Cydweli’ wedi dyddio'r 20fed o Dachwedd 1682. Yn y cyfarfod yma, fe wnaethpwyd gorchymyn ‘granting a lease to William Dyer, Alderman, the liberty to erect lime kilns in the vicinity of Mynydd-y-Garreg.’ Gwnaethpwyd nifer o orchmynion pellach dros y blynyddoedd canlynol gan y Gorfforaeth. Eto mae Hughes4 yn troi at gofnodion Corfforaeth Cydweli i ddarganfod tystiolaeth am storio glo yng Nghydweli. Yn 1737, fe wnaeth John Collins brydlesi clôs glo a oedd yn agos i bont y dre i Walter Rees.
Eto mae Hughes4 yn troi at gofnodion  Corfforaeth Cydweli i ddarganfod tystiolaeth am storio glo yng Nghydweli. Yn 1737, fe wnaeth John Collins brydlesi clôs glo a oedd yn agos i bont y dre i Walter Rees. Y flwyddyn ganlynol fe roddwyd y rhyddid i Anthony Rogers a Charles Gwynne er mwyn adeiladu tŷ glo ar dir y dre. Thomas Kymer yw’r dyn yr ydym yn cyfystyried gyda'r gweithfeydd glo cyntaf yn yr ardal. Dechreuodd gloddio am lo yn y ‘Great Forest Colliery’, a oedd wedi ei leoli ar gyrion pentref Carwe, yn ystod ganol y 18fed ganrif. Mae cofnodion wedi eu cadw gan Swyddfa Cofnodion Caerfyrddin o restr cyflogau’r gwaith glo o’r 30ain Mawrth 1765. Yn ôl Hughes4, mae’r cofnod yn dangos bod y taliadau wedi eu gwneud gan William Gwyther ar ran Thomas Kymer am waith a chyflawnwyd gan 19 o weithwyr am godi glo a ‘clum’, torri coed ar gyfer y pwll glo, llwytho'r badau glo, tynnu ceirt, plygu gwrychoedd ac agor ffosydd a phacio glo. Nodir rhai enghreifftiau isod:

	 
	days
	at p.d
	£. s. d
	Signed or mark

	John Morris
	25
	10
	1.0.10
	 

	Thos Gravel
	24
	8
	  16.0
	 

	Walter Richard
	24
	6
	  12.0
	 

	Martha Morris
	21
	4
	   7.0
	 

	John Treharne
	12 1/2
	8
	   8.4
	 


Fig.2 Carmarthen Records Office

Wrth fynd i fyny’r Cwm, mae Treharne2 yn sôn am y boneddigion a oedd â diddordeb mewn mwyngloddio ym mhellach i fyny’r Cwm. Mae yn sôn am y doll neu’r breindal a chafai’r tirfeddianwyr fel teulu’r Vaughan o Gelli Aur a’i dilynwyr yno, y teulu Cawdor. Mae’n dweud wrthym fod hanes am yr Arglwydd Carbery o deulu’r Vaughaniaid, ei hun yn dechrau cloddio am lo yn Brynfuwch, ardal Penygroes, ar dop Cwm Gwendraeth, tua 1689. O amgylch 1790, fe dderbyniodd William Evans, Aberlash, brydles gan Yr Arglwydd Cawdor, Gelli Aur, er mwyn cloddio yn ardal Cross Hands. Roedd mewn partneriaeth gyda Syr William Paxton, Neuadd Middleton, er nid oeddent yn llwyddiannus iawn yn eu hymdrechion. Mae Hughes4 yn mynd ymlaen i esbonio mae glofeydd drifft oedd y glofeydd yma, yn dilyn y wythïen o’i brig. Glofeydd drifft oedd holl byllau glo caled ar hyd y blynyddoedd, yn wir, yr unig bwll dwfn yn y cwm oedd Cynheidre a’r Abernant yn Nyffryn Aman, a suddwyd yn ystod yr 1950’au.
Yn ystod yr 1790’au fe agorwyd nifer o byllau ar draws yr ardal a hwn oedd dechrau go iawn y diwydiant yn yr ardal. Yn ystod yr amser yma, amaeth oedd prif ddiwydiant yr ardal, ac roedd nifer fawr o dyddynwyr, gweithwyr amaethyddol a gwragedd yn ychwanegi at eu hincwm drwy weithio yn y pyllau lleol. Mae tystiolaeth deuluol yn dangos bod Richard Jones (1768-1822) yn dyddynwr ym mhentrefan Y Glyn, ond hefyd yn gweithio ym mhwll glo Pwll Llygod

Os edrychwn ar fap o blwyf Llannon
 a gyhoeddwyd yn 1813, fe welwn fod yr ardal yn un wledig iawn. Mae’r tai yn wasgaredig iawn, a does braidd unrhyw glystyrau o gartrefi i’w gweld. Does ddim pyllau glo na siafftiau wedi eu nodi. Fedrwn weld bod pentrefi fel Y Tymbl a Penygroes, a ddaeth mor bwysig yn y diwydiant Glo Caled yn hwyrach yn y ganrif, ddim hyd yn oed yn bodoli yn ystod y cyfnod yma.  
http://www.bl.uk/onlinegallery/onlineex/ordsurvdraw/l/zoomify82490.html 
Fel y soniwyd yng nghynt, ar gyfer llosgi calch roedd y rhan helaeth o’r Glo Caled yn cael ei ddefnyddio. Mae yna gribyn o galchfaen yn rhedeg o Fannau Brycheiniog i lawr trwy Llandybie, ar draws Maesybont, Mynyddcerrig, Mynydd Llangyndeirne, Y Meinciau, Pedair Heol hyd at Mynyddygarreg, felly roedd y diwydiant calch yn bwysig iawn i’r ardal. Ar ôl troad yn 19fed ganrif, roedd yna rhwydwaith o gamlasau a dramffyrdd wedi cael eu hadeiladu er mwyn dod a’r calch a’r glo i lawr o’r Cwm i borthladdoedd Cydweli, Penbre a Llanelli er mwyn eu halltforio. Yn ôl Evans yng nghyhoeddiad Lloyd
, roedd calch Llandybie yn cael ei hallforio i Dde Affrica er mwyn coethi siwgr. Mae’n mynd ymlaen i esbonio mae gwehilion oedd y glo a gasglwyd i fyny tan droad y ganrif a ni ddaeth mwyngloddio ‘go iawn’ i’r ardal tan i’r injan stêm cael ei gyflwyno i’r ardal o ddeutu 1815. Mae’n datgan er i rai pyllau newydd gael eu hagor ar droad y ganrif, ‘ni welwyd unrhyw ehangiad mawr o’r diwydiant...’.  Tan y cyfnod yma, bonheddwyr lleol oedd berchen nifer helaeth y pyllau ond welwn yn waith Evans8 bod enwau newydd i’r ardal yn berchnogion neu yn bartneriaid yn y pyllau newydd yma. Mae’n nodi'r pyllau canlynol a oedd yn weithredol rhwng 1824 a 1830:
· Floy Farm owned by Captain Scott, at Tynywern and Tynywaun, Ponthenry, the latter owned by J Arthur;

· at Old Pentremawr, Pontyberem, owned by Elkington;

· at Old Cae-Pont-bren, Ponyates, owned by Herbert Lloyd;
· and at Cross Hands, under the ownership of Colonel Wray and Norton.
· Messeres Christopher and Jones opened the following pits at Gorslas; Gilfach pit, Millers pit, George pit, Pwllylledrim pit. These collieries were described as ‘prosperous little concerns’ and the output was about 100 tons a day. “
Nid ydwyf wedi medru cael gafael mewn ystadegau ar gyfer rhifau poblogaeth yr ardal yn ystod y cyfnod yma, gan fod ‘Archif Sir Gar’ ar gau ar hyn o bryd, ac roedd angen iddynt roi rhifau penodol ar gyfer pob cofnod i mi gael mynediad iddynt drwy Archif Morgannwg. Yn anffodus, ni ddaeth ateb i fy nghais, er gofyn sawl gwaith. Y ffigurau cyntaf sydd gen i ar gyfer poblogaeth y sir yw drwy waith ysgrifenedig Samuel
 sydd yn datgan fod y boblogaeth yn 1831 yn 10,655. Mae’n annhebyg iawn bod yna dwf mawr ym mhoblogaeth yr ardal yn ystod yr amser yma, ac fel y soniwyd yng nghynt, mae’n debyg mae gweithwyr lleol oedd naill a’i yn gadael y tir yn gyfan gwbl, neu yn ychwanegu at eu hincwm.
	
	1801
	1851
	1891
	1901
	1911

	CYMRU
	601,767
	1,88,914
	1,776,405
	2,015,012
	2,442,041

	Sir Gaerfyrddin
	55,571
	94,672
	118,624
	123,570
	151,050

	Sir Forgannwg
	74,189
	240,095
	693,072
	866,250
	1,130,668

	Mynwy
	54,750
	177,130
	275,242
	316,864
	414,666


Tabl 1.2 : Poblogaeth Cymru 1801-1911 
Trafnidiaeth
Gyda’r twf yng nghynnyrch yr ardal, roedd angen gwelliannau i’r system trafnidiaeth er mwyn symud y glo i’r porthladdoedd. Sir Thomas Kymer oedd y cyntaf i ddatblygu camalas yn yr ardal er mwyn symyd glo o’i bwll yn Pwll y Llygod, i lawr i man llwytho ar ymyl y Gwendraeth Fach islaw na thref Gydweli. Ers agor ei byllau ym Mhwll y Llygod a’r ‘’Greater Forest’, roedd wedi bod yn defnyddio’r Gwendraeth Fawr i gludo’r glo i lawr at y môr, er mwyn ei hallforio i Orllewin Lloegr ac i Iwerddon. Mae Morris
 yn esbonio sut yr aeth Kymer ati i wneud cais i’r Senedd ym mis Ionawr 1766 er mwyn cael y pwer i adeiladu ‘a navigable cut or canal...’ gan ddefnyddio arian ei hun. Apwyntiwyd nifer o foneddigion a thirfeddianwyr lleol i weithredu fel comisiynwyr er mwyn sicrhau bo’r Ddeddf yn cael ei weithredu yn gywir. Richard Evans oedd tirfesurydd a rheolwr y project. Erbyn mis Mai 1768, roedd y gamlas yn hollol weithredol. Mae Morris10 yn mynd ymlaen i esbonio sut yr oedd yno ddau le pasio ar gyfer y badau camlas, pontydd mewn llefydd strategaethol ar gyfer ffermwyr, pysgotwyr a chasglwyr cocos yr ardal.
Roedd camlas Kymer wedi gwneud argraff dda ar Yr Iarll Ashburnham
, a oedd a diddordebau gweithfeydd glo ym Mhenbre a Phinged, ochr uchaf i waelod y Gwendraeth Fawr, ac roedd yn dar i greu camlas i lawr i aber y Gwendraeth drwy dir corsiog Pinged. Mae’n debyg bod y glowyr ddim yn rhy awyddus i’w weld hyn yn cael ei wireddu, gan y byddent yn colli eu tal am ddefnyddio’u ceffylau i gludo’r nwyddau. Defnyddiwyd y gamlas yma i fyny tan tua 1820.
Roedd Alexander Raby, diwydiannwr a oedd yn berchen ffwrneisiau yn Llanelli, am gludo carreg galch o Gastell y Garreg, ger Llyn Llech Owain i lawr i Lanelli. Yn 1796, cafodd ganiatâd seneddol er mwyn adeiladu tramffordd. Mae Treharne2 yn datgan mae hwn oedd dechreuad y rheilffordd gyntaf yn y sir. Tramiau allan o bren, a oedd yn cael eu tynnu gan geffylau ar gledrau haearn a oedd yn gorwedd ar sliperi cerrig oedd Dramffordd Sir Gaerfyrddin. Byddai’r siwrnai yn cymryd diwrnod cyfan o waith i gludo’r nwyddau o Fynydd Mawr i Lanelli. Mae Treharne2 yn sôn sut ni chafodd y dramffordd ei gwblhau'r holl ffordd i Gastell y Garreg, ‘gan i Raby gamddefnyddio arian y cwmni i suddo pyllau glo yn ardal Llanelli.’ Fe wnaeth Raby ddechrau'r diwydiant mwyngloddio yn ardal Gorslas, gan godi glo, mwyn haearn a chalch a’i gludo i lawr dros Mynydd Mawr i Lanelli i’w waith haearn yn ardal y Ffwrnes. Arloeswyr fel Kymer a Raby wnaeth ganiatáu i chwilwyr a diwydianwyr eraill ddod i mewn a newid yr ardal am byth. 

Dros y degawdau canlynol, agorwyd pyllau newydd ar hyd a lled y cymoedd Glo Caled, wrth i’r gofyn amdano dyfu. Y prif reswm am y twf yma oedd y cynnydd mewn gweithfeydd haearn. Ar ôl dyfeisio'r ‘hot blast’ yn 1828, fe ddaeth dewis cyntaf o danwydd i doddi haearn. Glo Caled Cymreig oedd y glo gorau ar gyfer y broses yma, gan ei fod yn llosgi’n dwymach ac yn lanach nag unrhyw lo arall.
Y Gymuned

Cadw i gynyddu gwnaeth y galw am Glo Caled yr ardal wrth i’r 19fed Ganrif fynd yn ei flaen. O 1841, gallwn edrych ar y Cyfrifiad Cenedlaethol i weld sut yr oedd yr ardal yn newid. Mae Bill Jones
 yn aralleirio traethawd Yr Athro John Williams, ‘The Move from the Land’
:
“Of course it is possible, even likely, that in Carmarthenshire there was an actual decrease in the agricultural population which was being more than offset by increases in the industrial sectors of the county... the need for caution is indicated by the broad fact that the number of males in agriculture only fell fron 12,900 to 11,300 between 1851 and 1911”.
Mae Terry Norman, awdur ‘The Development of Ammanford’ ar wefan ‘Welcome to Ammanford’
  yn sôn sut y datblygodd ardal Dyffryn Aman yn yr un modd a wnaeth ardal Cwm Gwendraeth. Mae’n sôn sut agorwyd rheilffordd rhwng Brynaman a Rhydaman yn 1840,  ac fe wnaeth hwn eu cysylltu ym mhen amser, gyda Llanelli. Mae hefyd yn esbonio oherwydd rhesymau daearegol, roedd yn anodd iawn i gael y glo allan o’r wythïen. 

Oherwydd hyn, araf oedd y cynnydd yn y pyllau a agorwyd a ni ddaeth yr ardal yn un o ffyniant tan yn hwyr yn y 1880’au. Mae yn disgrifio sut yr oedd yr ardal yn wledig ac mae treflan fach wedi ei leoli ar ochr yr afonydd Aman a Llwchwr oedd ‘Cross Inn’ fel y gelwir y lle pryd hynny. Mae’n dyfnu Davies (1971) gyda’r ffigurau cyflogaeth o fewn pyllau glo Uwch Dyffryn Aman (ardaloedd Gwaun Cae Gurwen a Brynaman) fel 559 yn 1888, 1,470 yn 1901 a 2,500 yn 1913. Mae’r awdur yn mynd ymlaen i sôn sut y dilynodd ardal Rhydaman yr un patrwm ac yn esbonio mae yn dilyn 1880 oedd y twf mwyaf yn y boblogaeth. Mae’n trafod sut y daeth symudodd cynhyrchiant o’r tir i’r pyllau glo a’r gweithfeydd haearn yn yr ardal a mynd a’r llafurlu gydag ef. Mae’n esbonio sut y llenwyd y swyddi newydd yn rhannol gan weithwyr lleol, yn rhannol gan fewnfudwyr o ardaloedd gwledig cyfagos ac yn rhannol gan weithwyr glowyr medrus o faes glo’r dwyrain a oedd wedi ei sefydlu degawdau yng nghynt. Mae’r tabl isod yn dangos twf ardal Llandybie a Rhydaman dros y 60 mlynedd o 1851 hyd at 1911, pan yr oedd y cynnydd mwyaf yn y diwydiant Glo Caled yn yr ardal.
Table 2
Population Change in Betws and Llandybie Civil Parishes, 1851-1911
	.
	Betws Civil Parish
	Llandybie Civil Parish

	Census Year
	Population
	Intercensal
Change %
	Population
	Intercensal
Change %

	1851
	1,579
	-
	2,885
	-

	1861
	1,574
	-2.0
	2,821
	-2.0

	1871
	1,465
	-5.0
	3,171
	+12.0

	1881
	1,783
	+18.5
	3,566
	+12.0

	1891
	2,417
	+39.0
	4,388
	+23.0

	1901
	3,365
	+39.0
	6,393
	+46.0

	1911*
	4,691
	+47.0
	6,771
	+6.0


*Because Ammanford U.D. was recorded as a separate district in 1911, the figures, particularly for Llandybie, under-represent the true rate of growth.
Gwelwn y twf cynyddol yn ystod yr amser yma.
Mae Griffiths3 datgan bod y Maes Glo Caled yn Gymraeg, yn ei iaith, ei harferion ac yn ei ffordd o fyw. Mae’n esbonio mae o ardaloedd gwledig Sir Gaerfyrddin a Ceredigion ddaeth y dynion i lanw’r bwlch wrth i’r diwydiant glo yn yr ardal ehangu. Mae Norman14  hefyd yn trafod sut y mae nifer o bobl Dyffryn Aman yn gallu olrhain eu hanes teuluol yn ôl i ardaloedd fel Llanymddyfri, Castell Newydd Emlyn a Phont Senni. Mae Griffiths3 yn sôn sut yr oedd ffug enwau yn datgelu gwreiddiau ei gyd-weithwyr, fel ‘Twm Llandyfri’ a ‘Shoni Cardi’. Mae Cooper17 yn datgan erbyn ail hanner y 19eg Ganrif, mae Sir Gaerfyrddin oedd yn ail i Sir Forgannwg fel y gyrchfan fwyaf poblogaidd i ymfudwyr o Geredigion. Dyma yw ein profiad ni fel teulu. Daeth fy nhadcu i lawr i weithio yng ngwaith glo Carwe o ardal Bryn Iwan, Sir Gar, cyn y Rhyfel Mawr. Daeth 3 o’i frodyr i weithio yn y pyllau glo hefyd, 2 ohonynt i’r Great Mountain, Y Tymbl ac un i’r Betws, Rhydaman. Fel y soniodd Jim Griffiths AS, Cymraeg oedd iaith yr ardal gyfan, ac yn wahanol iawn i’r hyn a ddigwyddodd ym maes glo'r dwyrain ac yn wir, ardaloedd diwydiannol arall o fewn Sir Gar fel Llanelli, gan mae o ardaloedd Cymreig y daeth y rhan helaeth o fewnfudwyr, fe arhosodd yr ardal yn un Gymreig iawn ei naws. Wrth drafod niferoedd y siaradwyr Cymraeg yng Nghwm Gwendraeth, mae Owen
 yn sôn bod Robert Owen Jones wedi cyfeirio bod 80 y cant o’r boblogaeth yng Nghymru yn siaradwyr Cymraeg yn 1801 o’i chymharu â 50 y cant yn 1901. Mae hefyd yn nodi er bod y nifer mwyaf erioed o siaradwyr Cymraeg yn 1911 (977,366), roedd y nifer o ddi-Gymraeg wedi cynyddu saith gwaith. Cynyddodd y nifer o siaradwyr Cymraeg yn Sir Gaerfyrddin o 100,282 yn 1891 i 127,236 yn 1911 
. Mae Owen15 yn trafod sut y gwnaeth y mewnfudwyr gryfhau’r iaith a’r diwylliant Cymraeg o fewn y Cwm. Mae yn dyfynnu sut y gwnaeth Brinley Thomas fynegi “bod Cymreictod rhai cymunedau mor amlwg a chadarn nes bod yr ymsefydlwyr Seisnig, yng nghyd â’r Eidalwyr yn cael eu hasimileiddio a chael gafael ar y iaith.” Mae’n ddilynol felly, bod y traddodiadau o fewn y gymuned yn mynd i barhau, datblygu a ffynnu drwy’r iaith Gymraeg. Yn y gyfrol ‘Cwm Gwendraeth’ mae Hywel Teifi Edwards
 yn sôn am gyn-fyfyriwr ysgol nôs a gynhaliwyd yn yr hen Ysgol Ramadeg Y Gwendraeth yn ystod y ’60au tan yr ‘80au cynnar, sef Dai Culpitt. Mae’n dweud wrthom “Mae ‘Cocni’ a ddaethai i’r cwm oedd tad Dai...Roedd yn fater of falchder iddo i’w dad dyfun ddigon o Gymro i gyfeirio at y Saeson fel ‘nhw’ – ‘Rhaid i ni bido rhoi mewn iddyn nhw!’”
Eto yn y gyfrol ‘Cwm Gwendraeth’, mae Owen
 yn dehongli tystiolaeth cyfrifiad 1891 ym mhlwyf Llannon. Hwn oedd y cyfrifiad cyntaf i gynnwys ffurflenni Cymraeg, ac y mae Owen yn datgan ei fod yn ‘ffynhonnell amhrisiadwy i’r rhai hynny sy’n dadansoddi sefyllfa ieithyddol Cymru’. Mae’n nodi bod 1,012 o unigolion o fewn y plwyf. Nodir bod 57.4 y cant o’r unigolion a anwyd yn Sir Gaerfyrddin a 51.8 y cant o’r holl sampl, wedi eu geni o fewn y plwyf. Roedd 90.7 y cant yn siaradwyr uniaith Saesneg, 9.1 y cant yn ddwyieithog ac ond 0.2 y cant yn siaradwyr uniaith Saesneg. Allan o’r rhai ni chafodd eu geni o fewn y plwyf, roedd y rhan helaeth ohonynt yn dod o’r plwyfi cyfagos. Nodir rhai o’r trigolion a ganed tu allan i’r plwyf a’r ardal gyfagos. Cafodd Catherine Gwendoline Jones, merch 19 oed a oedd yn byw yn y ficerdy ym mhentref Llannon, ei geni yng Nghaernarfon, ac yr oedd yn medru siarad Cymraeg a Saesneg. Roedd ei thad, William Jones yn frodor o Aberystwyth , a fu’n ficer Llannon  o 1878 tan 1893. Roedd yn ddwyieithog ac y bu yn un o’r araethwyr yn cyfarfod Cae Pound, Cross Hands, yn ystod Streic Fawr 1893. Un o Bungay, swydd Norfolk oedd Jane, ei wraig, ac yr oedd yn uniaith Saesneg. Yr oedd  plant eraill William wedi eu geni ym mhlwyf Llannon, ond roedd un ohonynt, Eleanor Gwladys a oedd yn 12 mlwydd oed, yn uniaith Saesneg. Roedd eu gwas, Alfred Jones, yn dod o Tunbridge Wells ac yn uniaith Saesneg hefyd. Roedd hyd yn oed 92 y cant o’r trigolion a oedd yn enedigol o Sir Forgannwg yn siaradwyr Cymraeg. Roedd 43 o’r trigolion y sampl a anwyd yn Lloegr ac un o Iwerddon. Allan o’r rhai a aned yn Lloegr, roedd 26 ohonynt yn uniaith Saesneg, 14 yn ddwyieithog a 3 yn uniaith Gymraeg! Gweddw 72 mlwydd oed oedd Ann Cousen a ganwyd yn Iwerddon ac yr oedd yn siaradwraig uniaith Saesneg. Dim ond wyth allan o’r 410 o dylwythau o fewn y plwyf a gofnodwyd gan y cyfrifydd fel rhai uniaith Saesneg.  Lletywyr oedd rhan fwyaf o siaradwyr uniaith Saesneg. Mae hwn yn awgrymu mae newydd ddyfodwyr i’r ardal oedd y rhain, ac nid oeddynt wedi cael cyfle i ymgartrefi a dysgu’r iaith Gymraeg trwy gael eu hymdrochi yn yr iaith a’r diwylliant lleol. O ardaloedd Glo Caled Sir Benfro y daeth nifer o’r lletywyr, ardaloedd uniaith Saesneg. Mae’n debygol eu bod yn dod a’i sgiliau i’r ardal, ar ôl cymyniad y diwydiant yn yr ardal yna. Mae Owen yn mynd ymlaen i’n hatgoffa “Er bod newidiadau amlwg wedi effeithio ar gyfansoddiad y gweithlu lleol erbyn diwedd y ganrif, yr oedd nifer sylweddol o drigolion yr ardal yn parhau i weithio yn y diwydiant amaethyddol”.  Roedd 32.1 y cant o’r bobl a gyflogwyd ym mhlwyf Llannon yn 1891 dal yn gysylltiedig â’r diwydiant amaethyddol.
Tefysg a gwledyddiaeth 

Bu terfysg yn amlwg yn ardal Cwm Gwendraeth yn ystod y pumed ganrif ar bymtheg. Roedd Cymru gyfan yn wely o anfodlonrwydd yn ystod y cyfnod yma. Roedd mudiad y Siartwyr yn codi yn y dwyrain, yn ogystal â’r ‘Scotch Cattle’ yng nghymoedd glo'r de. Yn y gorllewin roedd ffermwyr, tyddynwyr a llafurwyr yn cael eu gwasgu o nifer o ochrau, ond un o’i phrif bryderon oedd y tollbyrth a oedd yn cael eu codi ar draws y wlad. Mae Howell
 trafod sut y dechreuodd y gorthrwm cymryd gafael yn y 1830’au hwyr. Roedd grŵp o logwyr toll o Loegr, gan gynnwys Thomas Bullin, dyn a oedd yn cael ei gasáu, wedi cymryd drosodd yr ymddiriedolaeth am y rhanbarth. Fe wnaethon newid cynllun y gatiau, wrth roi bariau mawr ar yr ochr i ddal pob math o drafnidiaeth. Er i Kymer, Ashburnham a Raby ddatblygu camlesi a thramffyrdd yn yr ardal, roedd dal rhaid i eraill ddefnyddio’r heolydd ‘turnpike’ er mwyn symud nwyddau o amgylch yr ardal. Mae’n rhaid cofio, mae tyddynwyr a/neu weithwyr amaethyddol oedd trigolion Cwm Gwendraeth, a hyd yn oed os oeddent yn cael eu cyflogi fel glowyr, roedd nifer fawr ohonynt dal i fod yn dyddynwyr. Hyd yn oed wrth i’r ganrif fynd yn ei flaen, ac i fyny tan yr ail ryfel byd, roedd hyn yn wir yn y pentrefi ar gyrion y maes glo, gan gynnwys fy nheulu i. Yn 1811, fe gaewyd y comin ar Mynydd Mawr o dan y Ddeddf Cau. Roedd tyddynwyr yn colli eu tir a’i bywoliaeth. Yn 1815 fe basiwyd y Deddfau Gwenith. Pwrpas rhain oedd amddiffyn ffermwyr gwenith Lloegr yn erbyn gwenith rhad a oedd yn cael ei fewnforio
. Yn anffodus i ffermwyr De Orllewin Cymru, roedd y gwenith yr oeddent yn tyfu ond digon da i fwydo anifeiliaid, ac nid oeddynt yn medru tyfu digon ohono i ateb y twf yn y galw am gynnyrch bwyd o’r canolfannau diwydiannol yn y dwyrain a oedd yn cynyddu ar gyflymdra anhygoel. Roeddynt yn ceisio gwella eu tiroedd trwy ddefnyddio calch er mwyn ffrwythloni’r tir, ond roeddynt yn wynebu tollau cynyddol, wrth i gwmnïau preifat cael gafael ar y ffyrdd a chodi tollbyrth ar draws y wlad. Wrth iddynt wella’u tir, roedd y tirfeddianwyr yn codi eu rhent a byddai taliadau degwm yn codi. Nid oeddynt yn hapus gyda’r Ddeddf Tlodi a ddaeth i rym yn 1834 a wnaeth hi’n ofynnol i dlodion fynd i mewn i’r wyrcws er mwyn iddynt dderbyn cymorth plwyf. Yn ystod yr un amser, mae’r cynnydd yn ddatblygiad yr ardaloedd diwydiannol yn y de a’r de orllewin yn carlamu ymlaen, gan roi pwysau ar amodau gwaith ac amodau byw'r gweithwyr yn yr ardaloedd. Roedd ardal Llanelli hefyd dan bwysau, gyda’r gweithfeydd haearn a thin yn tyfu’n gyflym, ond eto roedd y tollbyrth yn rhoi pwysau ariannol ar y rhai a oedd yn cyflenwi’r gweithfeydd yma. Er i ‘Rebeca’ dechrau eu hymgyrch yn ystod haf 1839, yn 1843 y daeth yn amlwg yn ardal Cwm Gwendraeth, Mynydd Sylen, Llannon, Yr Hendy, Pontarddulais a Llanelli. Cafodd nifer o dargedau yn yr ardal ymosodiad gan ‘Rebeca’, rhai oherwydd eu heffaith ar y diwydiant amaethyddol yn yr ardal, ond hefyd, rhai, fel tŷ Captain John Paisley Luckraft R.N. harbwr feistr dociau Llanelli a thollbyrth Y Sandy, Y Ffwrnes a Tyrfran ar gyrion y dref
. Un o ‘Ferched Beca’ o’r ardal oedd ‘Shoni Sguborfawr’, sef John Jones, yn enedigol o Fferm Sguborfawr, Penderyn. Daeth i weithio ym Mhontyberem ar ôl iddo fod mewn trwbl gyda’r heddlu yn ardal Merthyr ac Abertawe. Mae’n debyg iddo gael ei logi i gymryd rhan yn nherfysgoedd Beca. Ei brif ran yn y terfysgoedd oedd yr ymosodiadau ar y tollbyrth ac ymladd yn y stryd ym Mhontyberem, yn ogystal â defnyddio cribddail i gael arian oddi wrth ffermwyr lleol, gan eu bwgwth y byddai’n datgelu i’r awdurdodau eu bod yn derfysgwyr Beca. Cafodd ei harestio yn Y Tymbl ar ôl saethu dyn yn nhafarn y New Inn, Pontyberem. Cafodd ei ddelfrydu a’i hallforio i Awstralia. Ar ôl iddo gael ei ddelfrydu, fe enwodd eraill a oedd yng nghlwm a Merched Beca yn yr ardal
. 
Mae Howell19 yn trafod sut yr oedd y capeli anghydffurfiol yn annog y teimlad radicalaidd a oedd yn datblygu yn werin-bobl y gorllewin. Roedd yr atgasedd tuag at tollau’r eglwys, yn enwedig y degwm yn sylweddol, ac er i’r weinidogaeth condemio ‘Beca’ am ei thrais, mae’n debyg i rhai gweinidogion bregethu cyfeiriadau ysgrythurol a oedd yn cyfiawnhau eu gweithredoedd. Mae’n mynd ymlaen i sôn sut, o ddiwedd Gorffennaf 1843, roedd yr hyn a elwir yn ‘Rebeccaism’ yn lledu ymhellach i’r ardaloedd lled-ddiwydianol de-ddwyrain Sir Gaerfyrddin. Mae’n esbonio bod tâl glowyr wedi gostwng yn ystod yr amser yma ac roedd yna ddiweithdra yn yr ardal ac fe ddaethon allan i gefnogi’r ffermwyr. Mae Howell19 yn mynd ymlaen i ddweud fod ddim cynnen gan y glowyr a’r tollau a'i bod yn erbyn codiad ym mhrys bwyd, fel oedd y ffermwyr am, ond fel y soniwyd yng nghynt, roedd nifer o’r glowyr yma dal a chysylltiad agos a’r tir. Er hyn mae’n debyg bod y dynion yma, fel ‘Shoni Sguborfach’, yn cael tâl am eu cefnogaeth. Ond erbyn mis Awst, roedd hollt yn dechrau ymddangos rhwng y ddwy garfan Nid oedd perchnogion y gweithfeydd yn yr ardal Glo Caled wedi cael yr un enw gwael a’r rhai yng nghymoedd y de. Yn ôl Treharne2, mae’n debygol mae tirfeddianwyr lleol oedd berchen ar ran helaeth o weithfeydd yr ardal, o leia tan yn hwyr yn ail hanner y bedwaredd ganrif ar bymtheg. Yn anffodus nid yw wedi nodi llawer o ddyddiadau nag enwau perchnogion yn ei hanes am byllau Cwm Gwendraeth. Mae Matthews
 yn datgan bod gweithwyr wedi eu trefni yn undebol erbyn dechrau’r 1880’au, a bod yr undeb a ddatblygodd yn maes glo caled yr ardal, wedi ei eni allan o’r diwylliant Cymreig a soniwyd am yng nghynt (a byddaf yn trafod ymhellach nes ymlaen). Mae’n dyfynnu Bevan23 “...roedd holl adeiladwaith y gyfundrefn undebol a ffurfiasai’r glowyr yn eu plith hwy eu hunain, fel cyfrwng y cyd-ddehu a'r cyd-ymdrechu, yn gyfoethog frodorol ei ansawdd.”. Mae’n rhoi’r clod i ‘Mabon’, sef William Abraham, aelod seneddol y Rhondda a oedd y cynrhychiolydd cyntaf y glowyr yn y senedd, am y ffordd y byddent yn ymddwyn ac yn ymdrin a phethau. Roedd Mabon wedi dangos ei hun i fod yn arweinydd gollelgar, pwyllog a chymodol wrth ymdryn a materion rhwng y gweithwyr a’r perchnogion. Roedd y ffaith ei fod yn Gymro Cymraeg a oedd yn ymdryn a phernogion Saesneg eu haith yn llwyddiannus, ei fod yn ddyn o egwyddorion anghydffurfiol cryf, ac ei fod yn ddyn gelfyd yn nhiwylliant Cymru yn peri i weithwyr glo y de-oerllewin ei edmygu yn fawr.22
Mae’n anhebygol iawn fod unrhyw weithiwr wedi bod yn hollol hapus a’i gyflogwr, ei dal neu ei amodau gwaith, ond heb undeb, does ddim nerth a does ddim hawliau na thegwch, ac yn 1865 fe garcharwyd sawl lowr o waith glo Carwe am fynd Roeddynt yn sicr yn wahanol i weddill glowyr de Cymru. Mae Matthews23 yn adnabod tri peth gwahanadwy amdanynt: yn gyntaf y mae’n amlinellu'r gwahaniaeth yn amseriad y twf yn y galw am lo’r ardal, a sut ni ddaeth ffyniant i’r ardal tan lawer yn hwyrach na gweddill meysydd glo de Cymru. Yn ail, roedd y twf llawer llai sydyn, ac oherwydd hyn, fe gadwodd y cymunedau'r nodweddion a oedd ganddynt cyn bod diwydiant yn tyfu yn yr ardal. Y pyllau a agorodd o amgylch y pentrefi, yn wahanol i’r sefyllfa yn y de a’r de-ddwyrain, lle dyfodd trefi o amgylch y pyllau. Yn ystod haf 1872, fe lwyddodd glowyr Glo Caled Sir Gâr, trwy gweithio gyda’i gilydd, gyda cynorthwy aelodau’r ‘Amalgamated Association of Miners’ yng Nghwm Tawe, gael consesiynau ar rhai amodau gwaith i lowyr ar draws y maes glo caled. Cafwyd tal misol yn lle pob pythefnos, codwyd y lefi ar wasanaeth y gôf ac ar lampiau olew, ac fe ail-gyflwynwyd fflam noeth (roeddynt dal i feddwl ei fod yn ddiogel mewn pyllau glo caled yn y cyfnod yma).Ac yn drydydd, fel y soniwyd am yng nghynt, roedd y nifer helaeth o’r glowyr yn siaradwyr Cymraeg. Mae Matthews23 yn awgrymu mae’r nifer bach o lowyr a chwarelwyr a gyflogwyd yn weithfeydd glo Sir Gaerfyrddin oedd y gwir reswm tu ôl y ffaith eu bod wedi methu herio am well tal a gwell amodau gwaith yn llwyddiannus. a fe rhoddwyd glo am ddim i deuluoedd y glowyr. Daethant at eu gilydd unwaith eto i gynnal cyfarfodydd yn Llanelli ym mis Mai 1873 er mwyn sicrhau blaenswm tal o bymtheg y cant oddi wrth y perchnogion.
Er bod trefniant undebol yn Sir Gar yn ddi-drefn, fe welwyd yr hyn a gellir ei gyflawni wrth weithio fel un ac fe ddaeth y cyfarfodydd misol a chafodd yr ardal yn bwysig i’r glowyr. Mae Matthews yn cydnabod ni ellir fod wedi cyflawni dim o hyn heb y gwaith a wnaethpwyd yn flaenorol gan lowyr yng nghymoedd y de a’r de-orllewin. Er fe ddaeth nifer o’r perchnogion yn y meysydd glo yma at ei gilydd i ffurfio’r ‘South Wales and Monmouthshire Coalowners Association”. Roedd perchnogion gwaith glo Trimsaran mor dan din, fe wnaethant ddod mewn a gweithwyr tin o Gernyw i weithio yn y pwll pan wrthododd y gweithwyr arferol weithio am y dal gostyngol a oedd yn cael ei osod gan y perchnogion. Fe gyflwynwyd y raddfa symudol er mwyn rheoli taliadau i lowyr, ar ôl gwaith caled gan Mabon yn cynrychioli buddiannau’r glowyr, ond roedd rhan fwyaf o berchnogion pyllau'r de-orllewin yn ei hanwybyddi, gan fagu mwy byth o ddrwgdeimlad gan y gweithwyr tuag at eu cyflogwyr. Er i Mabon geisio cadw trefn ar yr ‘AAM’, yn ystod y cyfnod, nid oedd gan y glowyr undeb effeithiol tan 1882 pan y ffurfiwyd yr ‘Anthracite Miners Association’. Fe wnaeth Mabon dal weithio yn drylwyr am nifer o flynyddoedd dros y gweithwyr i geisio cael y perchnogion i barchu’r raddfa symudol. Parhau gwnaeth yr anghydfodau, gyda ‘Streic Y Tymbl’ yn 1893 yn un o’r rhai mwyaf yn yr ardal. Teulu'r Waddell oedd berchen pwll ‘The Great Mountain’. Cyn i’r pwll agor, ond rhyw hanner dysen o dai ac un tafarn oedd yn y pentrefan, nid oedd ddigon o faint i’w alw’n bentref. Ni thyfodd yr ardal tan i’r pwll agor yn 1887. Erbyn 1892, roedd y cwmni'n cyflogi bron i 600 o ddynion
. Nid oedd gan yr ardal y cyfleusterau er mwyn lletya cymaint o bobl, felly fe adeiladodd y cwmni dros 100 o gartrefi cyfforddus am yr amser. Dal oedd y galw, gan fod cynifer o weithwyr yn dod i’r ardal i weithio yn y ‘Great Mountain’, felly fe agorwyd tŷ llety. Dros y ddwy flynedd nesaf, fe newidiwyd yr ardal yn gyfan gwbl dan ddylanwad y pwll. Fel y soniwyd yn gynt, cynddyn oedd perchnogion y gweithfeydd glo caled i fabwysiadu’r raddfa dal symudol. Gwrthododd Waddell a’i rheolwr, Beith, gwrdd a dirprwyon y gweithwyr ac ar y 1af o Fawrth 1893, fe wrthododd y coliers weithio’n mhellach. Daethant a’i offer gyda nhw a cheision nhw ddwyn perswâd ar weddill y gweithwyr ymuno a nhw. Fe wnaeth nifer ohonynt dychwelid i’r pwll y noswaith hynny er mwyn geisio stopio’r injan. Yn y diwedd, fe wnaeth Albanwr o’r enw Rennie a oedd yn gweithio’r pwmp, rhoi fewn a’i stopion. Unwaith ddaeth Beith i wybod am hyn, fe ddanfonodd neges at heddlu Llanelli i ofyn am ddanfon heddlu wrth gefn, ond erbyn iddynt gyrraedd roedd popeth yn dawel. Danfonwyd am Mabon i gynrhychiolu y glowyr ac fe drefnwyd cyfarfod gyda Mr Beith ar yr 22ain o Fawrth. Rhoddwyd rhestr o newidiad a ofynnwyd am gan y glowyr i Beith. Fe gytunwyd ar ddau gynnig pwysig, sef dylai’r ‘blacklegs’ adael y pwll pan y byddai cytundeb yn cael ei gytuo a bod cyfarfod yn cael ei drefnu i gwrdd ar Cae Pound, Cross Hands ar 1af o Fai 1893 (Dydd Mabon). Roedd cynrychiolaeth o phob gwaith glo i gael cynrychiolwyr yno i siarad a roeddynt am gael y bandiau pres yno. Yn dilyn y cyfarfod, fe gyfranodd Y Cyfarfod Er mwyn ennyn cefnogaeth, fe wnaeth y glowyr drefnu cyfarfod cyhoeddus a gorymdaith. Fe ymgasglodd torf fawr yn Y Tymbl ar yr 8fed o Ebrill 25, ond fe wnaeth nifer o’r rhai a ymgasglodd fynd ati i daflu cerrig at dai'r rhai oedd dal i weithio, y rhai a welent fel bradwyr, neu ‘blacklegs’. Roedd y papurau newydd lleol ond yn rhy barod i adrodd am y cynifer bach yma. Ymgasglodd glowyr ochr uchaf y Cwm yn Cross Hands. Arweiniodd bandiau pres Cwm-mawr a Phenygroes dorf o tua 1,500 i Fynydd Tanygraig, lle anerchodd nifer o siaradwyr y dorf. Ardal Glo Caled £100 er mwyn cefnogi coliers ‘The Great Mountain’ ac i godi lefi o swllt y pen er mwyn cynorthwyo gyda’r galwadau ariannol. Ar ôl y cyfarfod cyhoeddus ar ‘Cae Pound’, fe gorymdeithiodd y torff o dros 3,000 o fobl trwy Cross Hands, i fyny Heol Bethania, i lawr trwy Y Tymbl i’r Gwendraeth Arms yng Nghwmawr. Wrth i’r gweithwyr a oedd ar streic ddod yn wyneb i wyneb gyda’r ‘blacklegs’, fe dorrwyd ar y heddwch a fe gollodd y ddau ochr eu tymer. Cafodd Mr Beith ei darro ar ei wyneb ‘tan i’r gwaed llifo’. Fe adroddodd y ‘Llanelli Mercury’ ‘mae gwrthdrawiad rhng y Cymru a’r Saeson ydoedd’. Bu’r glowyr yn cwrdd a’r rheolwyr yn achlysurol trwy’r haf, ond yn ystod cyfarfod rhwng y gweithwyr a George Waddell a Robert Beith, ar ddydd Llun cyntaf mis Medi, ddaeth yn amlwg bod dal ddim cytundeb yn mynd i ddod. Roedd y dorf a oedd wedi ymgynyll yn dechrau cynhyrfu a fe gododd un o’r dynion darn o haearn. Roedd y plismyn a oedd yn bresenol yn meddwl ei fod yn mynd i’w daflu i fewn i’r peiriant. Cydion nhw yn y dyn a’i gerdded i fewn i’r swyddfa
. Pan wnaeth y dorf ystyried bod y dyn wedi cael mynd i’r swyddfa, fe wnethon nhw eu ffordd i’r Ty Llety, gan weithu a taflu cerrig. Ymgasglodd torf fawr o tua 500 a roedd y polismyn yn methu gwneud unrhywbeth i atal y dorf rhuthro i fewn i’r Ty Llety. Fe wnaeth y ‘South Wales Daily News’ adrodd:
“A desperate attack was made upon the building. Every pane of glass ws smashed with stones and bricks. A large pier glass was broken to aroms, and laid out dinner and the crockery hurled into ruin. The Scotch lodgers appear to have sought shelter in the upper room, where they were safe from harm. The fighting force appears to have been about 40 strong, but a lorge body of men were in the rear. About seven o’clock the men marched up the village street, and on the way selected a few houses as the targets of their missiles.”

Tra bo’r ‘South Wales Press’ yn adrodd:
“Some of the families were so afraid that they left to hide, and did not return to the Lodging House until the morning”.

Nid hyn oedd diwedd y trais. Aeth rhai o’r dorf i dy Robert Beith, ond nid oedd adref, dim ond ei wraig, Mr Watson y derbynydd arian a’r morwyn. Ymgasglodd tua ugain o ddynion ac fe aeth 7 o’r dynion i fewn i’r ty. Torrwyd ffenestri a drysau ac fe geisiwyd rhoi’r lleni ar dân a fe daflwyd cerrig o’r ardd i fewn i’r ty. Bwrodd rhai o’r cerrig Mrs Beith a Mr Watson ac fe cafodd Mrs Beith ei tharo gyda gwialen pres. Erbyn i’r heddlu gyrraedd o Lanelli, roedd pethau wedi taweli yn Y Tymbl, ond daeth y newyddion am yr hyn a oedd yn digwydd ym Mhryngwili. Cyrrhaeddon nhw yna mewn pryd i arestio 3 dyn.
 Yn dilyn y terfysg, fe wnaeth y ‘Cross Hands Colliery Company’ gais am rhagor o blysmyn yn yr ardal ac fe ddanfonwyd cymaint o blysmyn a milwyr a phosib. Daeth milwyr o’r Inniskillen Dragoons
 . Roedd cyfanswm o 62 o blysmyn a 24 o filwyr wedi eu lluesty yn Bryngwili, Y Tumble Inn a’r ‘Lodging House’. Roedd yna ddau ynad wrth gefn er mwyn darllen y ‘Riot Act’ os oedd angen
. Er hyn, nid oedd y gweithwyr yn barod i rhoi i fewn ac fe ymgasglon nhw unwaith eto am cyfarfod cyhoeddus. Y tro yma fe ddaeth dynion o phob rhan o’r maes glo caled er mwyn eu cefnogi ac fe ymgynylliodd tua 4,000 o fobl yn Cross Hands. Doedd ddim trais o gwbwl yn ystod y diwrnod.
 Teimla Mabon mae gwraidd y broblem yn hytrach na’r arian, oedd y dynion dwad a oedd wedi cael eu cyflogi yn ystod y streic
. Roedd nifer o’r dynion yma wedi cael llond bol ac yn paratoi i adael ta pun ni35. Er fod pawb yn barod i ddod i gytundeb, ni ddaeth y cytundeb olaf tan y 1af o Ionawr 1894. Cynhaliwyd cyfarfod yn y Gwendraeth Arms a fe gwrddodd dirprwyon penodol gyda Robert Beith. Yn y prynhawn, cynaliwyd cyfarfod arall ac fe cytunwyd ar rhestr prisiau ac y byddai gan y gweithwyr yr hawl i ddewis doctor eu hun.
 
Roedd y cyfnod i fyny at cyfuniad yr AMA a’r ‘South Wales Miners Association’, neu’r ‘Fed’ yn un cythryblus iawn, gyda streic glowyr de Cymru 1898 yn yn ddiweddglo i’r cyfnod yma. Fe wnaeth y streic ymddwyn fel catalydd i’r gwahanol undebau ddod at eu gilydd er mwyn ffurfio un undeb cryf. 
Nid hwn oedd diwedd yr amser cythryblus, bu nifer rhagor o streiciau yn yr ardal. Bu hefyd terfysgoedd yn Llanelli yn 1911 a streic Rhydaman yn 1925. Esbonir Terry Norman
 sut yr oedd dau gwmni, sef ‘United Anthracite Collieries’ (UAC) a’r ‘Amalgamated Anthracite Collieries’ (AAC) wedi prynu bron i phob gwaith glo ar draws Maes Glo Caled Sir Gaerfyrddin a Gorllewin Morgannwg. Cyn hyn, roedd y pyllau bach mewn perchnogaeth unigolion neu cwmniau bychan ond erbyn 1924 roeddynt yn nhwylo’r ddau ymddireidoliaeth yma. Mae Francis
 yn dyfunio D.J. Williams, glowr o Waun-Cae-Gurwen (a ddaeth yn AS dros y Blaid Lafur yng Nghastell Nedd o 1945-1964):

“The growth of these powerful Combines effects a complete revolution in the relations of capital and labour in the coal industry. Time was when the colliery worker knew his employer personally. In those days, it was the custom of the owner himself to come round the faces to consider allowances, prices, special job rates, and to meet in person the workers end their representatives. Such is not the case now. The old relations of persons have given way to the new relation of things. The Combine is a vast machine, and the worker is merely a cog in it. He does not know his employers; probably he has never seen them. But the struggle between labour and capital still goes on, only it is now fought in a more intensive form. It is now a struggle between workers – through their organization – and the vast unit known as the Capitalist Combine.” 
Mae’n mynd ymlaen i esbonio yn dilyn Y Rhyfel Mawr, a Chytundeb Versaille, roedd meusydd glo y Ruhr yn nhwylo’r Ffrancwyr. Roedd hwn wedi achosi prynder glo caled ar draws y byd ac roedd pyllau de-orllewin Cymru wedi ymateb i’r galw. Ond erbyn 1925, rhyddhawyd maes glo y Ruhr yn ôl i’r Almaenwyr. Yn ogystal a hyn, roedd cymhorthdal i gael ar prisiau yn y porthladdoedd a glo a chynhyrchiwyd gyda chymorthdal o Wlad Pwyl yn cael ei allforio. Ar ben hyn, roedd penderfyniadau arianol a wnaethpwyd gan Llywodraeth Prydain yn effeithio ar pris glo o Gymru hefyd. Ateb y cwmniau newydd yma oedd i ostwng tal ac oriau gwaith eu gweithwyr yma yng Nghymru. Newidion nhw arferion a thraddodiadau’r gweithfeydd. Daethant a rheolwyr o’r tu allan i fewn. Mae darllen am yr hyn a ddechreuodd Streic Rhydaman yn ein hatgoffa o’r hyn â achosodd Streic Y Tymbl, newid mewn arferion gweithio, gwrthodiad rheolwyr o’r tu allan i wrando ar y gweithwyr a materion yn dwysau tan bod terfysg a diffig trefn yn achosi misoedd o aflonyddwch a anfodlonrwydd. Yn achos Rhydaman, y diffig i barchu’r ‘Rheol Hynafedd’ achosodd yr aflonyddwch. Nid ond i ardal Rhydaman y gyfyngwyd y diffig trefn. Ymledodd yr anfodlonrwydd ar draws Dyffryn Aman a draw i Gwm Dulais, Gwm Tawe a Chwm Nedd. Ar y 21ain o Orffennaf 1925, daeth 15,000 o fobl yng nghyd yn Rhydaman, rhan fwyaf wedi gorymdeithio o phob rhan o’r maes glo caled, a nifer o bellach byth. Yn dilyn hyn, roedd mwy a mwy o drais yn digwydd ac ar y 30ain o Orffennaf, cafwyd terfysg ar sgwâr Rhydaman. Ar y 4ydd o Awst, cafwyd ‘Brwydr Rhydaman’, pan ymosodwyd ar 200 o blysmyn Sir Forgannwg, a oedd yn lletya yn Gwaun-Cae-Gurwen, ar Bontamman, wrth iddynt ddod at linell biced wrth lofa Rhydaman rhif 2. Ail ffurfiodd y plysmyn ac fe aeth y ‘frwydr’ ymlaen o 10.30 y nos tan 3 o’r gloch y bore. Fe cafodd 198 o ddynion eu erlyn am ymddygiad terfysgol a chafodd 58 o lowyr eu carcharu. Parhaodd y streic yma 8 wythnos ac fe wnaeth y perchnogion ildio i’r gweithwyr ar y ‘Rheol Hynafedd’, ond fe gaewyd y pwll lle ddechreuodd y traffeth. Roedd y streic yma yn rhagflaenydd i’r Streic Fawr y flwyddyn canlynol. Ar ôl i lowyr ar draws Prydain gerdded allan ar 1af o Fai 1926, fe alwodd y ‘TUC’ streic cyffredinol mewn cefnogaeth. Yn ôl rhai37, dyma’r peth gwaethaf a allai fod wedi digwydd. Yn wahanol iawn i arweinwyr y maes glo caled yn ne-orllewin Cymru, roedd arweinwyr y TUC wei eu ddifreinio oddi wrth eu haelodau. Disgrifiodd Dai Dan Evans y gwahaniaeth yn yr arweinwyr fel yma:

 "The difference between the leader and the ordinary rank and filer in the Anthracite area is much less than in the steam coal .... In the anthracite area, if you wanted to dismiss a man who was a bit of a 'trouble maker', they would have to take possibly a hundred men out before him (because of the seniority rule) .... Consequently, you see, you had lambs roaring like lions in the anthracite, and they had to bloody well be a lion to roar like a lion in the steam coalfield".
Yn bersonol, wrth edrych ar Streic y Glowyr yn 1984, teimlaf y gwelwyd yr un fath o arweinyddiaeth cenedlaethol gan Undeb Y Glowyr, tra bo glowyr Cwm Gwendraeth a Dyffryn Aman yn dilyn yr hen arweinyddiaeth a fu yn yr ardal. 
Er yr holl anrhefn, beth a welwyd yn ystod yr amserau yma, oedd yr awydd o fewn y cymunedau i edrych ar ôl eu hun, eu teuluoedd, eu cymdogion, eu cyd-weithwyr, eu cymuned. Yn bersonol, rwy’n cofio fy nhadcu, a oedd yn golier ym mhwll glo Carwe, yn sôn sut, yn ystod y Streic Fawr, yr oedd fy hen-ddadcu (ei dad yng nghyfraith) a oedd hefyd yn golier, wedi trefnu’r holl weithwyr y pentref a oedd ar streic i dorri ffos ar draws y mynydd er mwyn stopio’r nant orlifo’r pentref. Roedd yn trwcio’i llafur a’u hamser am fwyd a pharatowyd gan fy mamgu a fy hen-famgu, gan ddefnyddio’r cynnyrch o’i tyddyn, ar gyfer eu teuluoedd. Byddent yn gweini’r bwyd yn ddyddiol naill a’i yn y sgubor fach oedd tu ôl i’r tŷ, neu draw yn festri’r capel. 

Ffurfiwyd cronfaoedd ym mhob pwll ac ardal ar gyfer iechyd, tai, addysg a hamdden. Adeiladwyd neuaddau, ysgolion, parciau, meusydd chwarae. Codwyd capeli anghydffuriol wrth i’r ardaloedd dyfu, yn ogystal ag ambell i eglwys anglicanaedd, e.e. Dewi Sant, Y Tymbl 1927, Santes Fair, Pontiets 1911. Ffurfiwyd bandiau pres, corau, cwmnioedd drama. Ceir bytiau o fywyd diwylliannol yr ardal yng nghyfrol ‘Cwm Gwendraeth’, a tebyg iawn oedd bywyd ar draws yr ardal. Gwelir pwy mor bwysig oedd yr iaith Gymraeg i fywyd yr ardal. 

Mae cerdd John Gwilym Jones
 yn crynhoi cymuned yr ardal yn berffaith:
Cwm Gwendraeth
Wrth blannu Cymru rhoed cwm

Yn y gwaelod yn gwlwm,

I wahanu Morgannwg

Y llwch brith a’r melltith mwg,

A Dyfed oer, diafiaeth

Sy’n fronnydd a meysydd maith:

Yno fe roed inni fro 

Yn aelwyd i’w hanwylo.

O loriau ei selerydd

Mynnai caib y meini cudd;

Oes o dâ gadd wres di-stŵr

Y perlau yng ngrat y parlwr;

A’i emau ar danau’r dydd,

Dyma’r glo dymai’r gwledydd

Ei ddoe blin roddodd i’w blant

Allwedd i dŷ diwylliant

Ei dŷ yn blaen, ond yn blas, 

Ei ardd yn erw urddas;

Ei lenyddiaeth llawn addysg,

Ei ddawn. a’i werinol ddysg, 

Fu’n medi miri’i ddramâu

A’i fedal esteddfodau.

A chan agor yfory

Âderder ei hyder hy,

Anturia hwn fenter iaith 

A rhannu gardd yr heniaith.

Mae’r angerdd sy ‘mhob cerddor

Yn dân  yn ei gân a’i gôr;

Hafau lu a ffrwydrai floedd

Yn fyw o’i gymanfaoedd

Gwn tra bydd i’r Mynydd Mawr

Un teulu mewn cord deulawr

Y clywir dŵr berw’r bas

Yn rhyddhau’r cerddi eirias.

A cheir ar faes ei chwarae

Wŷr ei gamp yn dân ar gae;

Yn tanio rhewynt Ionor

Yn wres o’r sgarmes i’r sgôr,

Yn fellt nas trechir gan fwd

Na phregeth wedi ffrwgwd.

Bydd ddedwydd, hael ddeheudir,

Dy hiwmor fo’n twymo tir;

Y gwres sy’n fflam dy groeso

Fel eriaie, bod cyfle, rho;

A boed dy gymuned bur

Yn rhwydwaith rhwng cymrodyr.

Chwilio hen ffordd dychwelyd

A wnaf mwy, a gwyn fy myd

Os caf yn dy ddrws cefen,

Henwlad hoff, weled dy wên.”

